Komisijos sprendimas
1996 m. sausio 12 d.
iš dalies keičiantis Sprendimus 93/196/EEB ir 93/197/EEB dėl veterinarijos sertifikatų importuojant skerstinus arklinius, registruotus arklinius bei veislinius ir produkcinius arklinius, atsižvelgiant į piroplasmozę
(tekstas svarbus EEE)
(96/82/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. birželio 26 d. Tarybos direktyvą 90/426/EEB dėl veterinarijos reikalavimų, reglamentuojančių arklinių šeimos gyvūnų importą iš trečiųjų šalių ir jų judėjimą [1], su paskutiniais pakeitimais, padarytais Austrijos, Suomijos ir Švedijos stojimo aktu, ypač į jos 15 ir 16 straipsnius,
kadangi veterinarijos reikalavimai ir veterinarinis sertifikavimas importuojant skerstinus arklinius yra nustatyti Komisijos sprendime 93/196/EEB [2], o importuojant registruotus arklinius bei veislinius ir produkcinius arklinius - Komisijos sprendime 93/197/EEB [3], abu sprendimai su paskutiniais pakeitimais, padarytais Sprendimu 96/81/EB [4];
kadangi kai kuriose Europos bendrijos valstybėse narėse aptikta piroplazmozė (B. equi ir B. caballi); kadangi kai kuriose valstybėse narėse yra arklinių, kurių tyrimo dėl piroplazmozės rezultatas yra serologiškai teigiamas;
kadangi todėl tam tikrų kategorijų arkliniams iš tam tikrų trečiųjų šalių importui taikomas serologiškai neigiamo tyrimo rezultato reikalavimas nebetenka prasmės;
kadangi arklinių infekcijos gydymas gali pakenkti gyvūnams; kadangi tačiau po gydymo, trumpalaikis serologiškai neigiamas tyrimo rezultatas nereiškia, kad negali būti užsikrėsta ligos pernešėjomis erkėmis;
kadangi ankščiau minėti sprendimai turi būti atitinkamai pakeisti;
kadangi šiame sprendime nustatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 93/196/EEB II priedo III skyriaus "Informacija apie sveikatą" j dalies ketvirta įtrauka panaikinama.
2 straipsnis
Sprendimo 93/197/EEB II priede pateiktų D ir E sertifikatų III skyriaus "Informacija apie sveikatą" j dalies ketvirta įtrauka panaikinama.
3 straipsnis
Šis sprendimas taikomas nuo penkioliktos dienos po pranešimo apie jį valstybėms narėms.
4 straipsnis
Šis sprendimas skirtas valstybėms narėms.
Priimta Briuselyje, 1996 m. sausio 12 d.